Fictilia Graeca
Unam legis e paginis de historia artis Graecae disserentibus Aetas aënea Ars Cycladica Ars Minoa Ars Mycenaea Ars antiqua Ars Graeca archaica Ars Graeca classica Ars Hellenistica Ars Graeco-Buddhistica Ars Graeco-Romana Medium aevum Ars byzantina Ars Macedonica byzantina Post-byzantina Ars Graeciae Ottomanicae Schola Cretica Graecia recens Ars Graeca moderna Schola Monacensis Ars Graeca contemporanea Vide etiam Historia Graeciae Fictilia Graeca sunt maxima reliquiarum Graeciae antiquae pars. Species vasorum ac ornamenta archaeologos in repertis datandis maxime adiuvant simulque multissima de cultura Graecorum narrant. Circiter 100 000 vasa in "Corpore vasorum antiquorum" referuntur. Fictilia Graeca ornata a Cultura Minoa usque ad Hellenismum exstant, i.e. a circiter 2500 a.C.n. usque ad primum saeculum a.C.n.. Loci maximi momenti, quibus fictilia ornata facta sunt, erant Athenae et Corinthus. Sed non solum in Graecia hodierna, sed etiam in aliis regionibus a Graecis inhabitatis (in multis Asiae minoris partibus, in insulis maris Aegaei, in Creta, Cypro et Magna Graecia) confecta sunt; exportata sunt etiam Etruriam, in terras Asiae mari Mediterraeno, in Aegyptum et Africam septentrionalem. Etiam in sepulcris nobilium Celticorum fictilia Graeca reperta sunt. Nomina multorum artificum sive figulorum nota sunt, quibus saepe vasa eorum notaverunt. Si non, scientia nomina fingit ad vasa unius manus denotanda.